Mærsk-rival kan være på vej mod børsnotering | Berlingske Business
Fredag d. 26. juni 2015, kl. 15.44
Det tyske containerrederi Hapag-Lloyd, der blandt andre er konkurrent til danske Maersk Line, kan være på vej på børsen, hvilket allerede kan ske i 2015.
Milliardæren Klaus-Michael Kuehne, der ejer 20 pct. af aktierne i selskabet, siger i et interview med den schweiziske avis Finanz & Wirtschaft, at det snart kunne være et godt tidspunkt at børsnotere Hapag-Lloyd.
Han vurderer, at tiden til en såkaldt IPO - initial public offering - er ved at moden, fordi virksomhedens økonomiske situation er blevet forbedret, og fordi aktiemarkederne generelt har gjort det godt den seneste tid.
Han vurderer, at en børsnotering vil kunne ske allerede i år eller alternativt næste år.